Esperanto-Grupo Essen

maldekstra|100ra
La Esperanto-Grupo Essen (EGE) estis fondita la  post preparaj renkontiĝoj ekde 2002. La  ĝi havis 24 membrojn, kiuj venas el kaj ekster Asindo.

Regulaj kunvenoj de EGE
La Esperanto-Grupo Essen renkontiĝas ĉiun duan ĵaŭdon monate en la Kulturdomo Grend, Westfalenstr. 311 en Essen-Steele. Tie kutime okazas ankaŭ eksterkutimaj aranĝoj kiel lingvokursoj , prelegoj ktp. Ĉiun kvaran ĵaŭdon monate la Esperanto-Grupo Essen renkontiĝas en Bochum al malferma babilado. Renkontejo: Kulturzentrum Bahnhof Langendreer, Wallbaumweg 108 en 44894 Bochum, jen en la restoracio (Gastronomie), jen en la kinokafejo (Kino Endstation).

 Agado 
eta|Minejo Zollverein, celo de la 1-a TRE-EGE
 Organizado kaj realigo de lingvokursoj, kiujn gvidis d-ro Rudolf Fischer
 Aranĝo de Ronda Tablo Ruhr, regiona renkontiĝo okazinta la 6-an de junio 2004, kaj de ReVELo-tago, renkontiĝo de la Rejnland-Vestfalia Esperanto-Ligo (federacilanda organizo) okazinta la 23-an de aprilo 2005
 Preparo de la Germana Esperanto-Kongreso (GEK) okazinta en la jaro 2008 kunlabore kun ReVELo en Essen
 23-a de februaro 2008: Seminario "Information über Esperanto". prelegis d-ro Ziko van Dijk en Grend, laborlingvo: germana 
 Eldono de 37 numeroj de la EGE-bulteno Ruhr-Espero. Tiu ĉi bulteno estiĝis la bazo por la nova ReVELo-bulteno ReVo kaj Esperanto. Tiu bulteno intertempe ĉesis, ĉar la retpaĝaro de GEA intertempe enhavas ankaŭ landajn paĝojn, i.a. ankaŭ por ReVEL.

 Grupa partnereco kun Esperantistoj en Helmond kaj Eindhoven 
Dum la Malferma Tago de UEA en Roterdamo novembron de 2005 estraranoj el la Esperanto-Grupo Essen kaj de la grupoj en Helmond kaj Eindhoven decidis fondi gruppartnerecon kun la celo, organizi reciprokajn unutagajn vizitojn. Tiuj okazas du fojojn en la jaro: en aŭtuno la EGE-anoj kaj aliaj germanaj esperanto-parolantoj sekvas inviton de la nederlandaj samlingvanoj, entrepreni "esperantan esploron" en Nord-Brabanto, en printempo Esperanto-Grupo Essen invitas al Translima Renkontiĝo Esperantista de la Esperanto-Grupo Essen (TRE-EGE). La etosplenajn eventojn partoprenas averaĝe 15 personoj, ĉefe el Nederlando kaj Nordrejn-Vestfalio, sed foje ankaŭ aliĝas esperantoparolantoj el Belgujo, Francujo kaj Pollando. Jen la datoj kaj lokoj de la vizitoj:  
9-a de septembro 2006: Esperanta esploro tra Helmondo 
21-a de aprilo 2007: 1-a TRE-EGE kun vizito de la monda kulturheredaĵo minejo kaj koaksigejo Zollverein 
22-a de septembro 2007: Esperanta esploro tra Brandevoort, laŭ tradicia brabanta stilo novstarigita urbokvartalo de Helmond 
19-a de aprilo 2008: 2-a TRE-EGE kun vizito de vidindaĵoj en Essen-Werden (Monaĥejo Werden, lago Baldeney ktp).
13-a de septembro 2008: Esperanta vizito de Nuenen kun 17 partoprenantoj el Nederlando, Germanio kaj Belgio
16-a de majo 2009: 3-a TRE-EGE kun vizito de la urba arĥivo de Bochum
12-a de septembro 2009: Esperanta vizito de la planetario kaj sonorilmuzeo en Asten
29-a de majo 2010: 4-a TRE-EGE kun vizito de la foir- kaj kermesmuzeo en la urbocentro de Essen kaj de la urboparto Kettwig
18-a de septembro 2010: Esperanta vizito de tomatkultivejo en Aarle-Rixtel
7-an de majo 2011: 4-a TRE-EGE kun vizito de vidindaĵoj en Mülheim (Muzeo pri la Prahistorio de Filmo kun senluma kamero, MüGa-Parko, Akvostacidomo)
10-a de septembro 2011: Vizito de la Veenmuseum je Helenaveen en la regiono de Peel (inter Helmond kaj la limo inter la provincoj Brabant kaj Limburg)

 Senloka biblioteko 
Dum la jarĉefkunsido je la 14-a de aprilo 2011 ekestis la demmando pri la instalado de biblioteko. Ĉar en la nuna stacia renkontejo de EGE, Grend, la grupo ne disponas pri propra ŝranko, ne eblas aranĝi bibliotekon. Tamen kelkaj membroj havas multajn librojn en Esperanto, kiujn ili volonte pruntus. Pro tio la partoprenantoj de la jarkunsido decidis listigi ĉiujn disponeblajn librojn kun indikoj pri verkisto, titolo, eldonejo kaj posedanto kaj vere tiel faris.

Prezidantoj
 Fred Hey (2004 - 2005)
 Dieter Schwenk (2005 - 2006)
 Claudia Granath (2006 - 2007)
 Ludger Schméink (ekde 2007)

 Vidu ankaŭ 
 Rejnland-Vestfalia Esperanto-Ligo (ReVELo)

Kategorio:Germanaj Esperanto-asocioj